ПРИЈЕГЛЕД 


ПРИЛОГ »МАЛЕ БИБЛИОТЕКЕ « 


БРОЈ ХХІ. == мостар 1-Х!- 1902. = ГОДИНА І. 


»БЛАГОВЈЕШТЕНСКИ САБОР.« 


Позната издавачка радња умјетничких 
српских слика, Петра Николића у За- 
гребу, издала је још љетос умножену 
репродукцију »Благовјештенског сабора« 
и послала нашем уредништву један ко- 
мад на приказ. Оригинал је израдила умјет- 
ничка кичица познатог сликара Влаха 
Буковца, по једној ранијој литографској 
слици која се сачувала по старијим на- 
шим домовима као спомен некадањег нам 
живог и снажног покрета. Огромна ова 
група великих и знатних имена недавне 
наше прошлости приказана је у вјерним 
лицима и богатом српском одијелу оног 
доба. 


Један српски лист напомиње како су 
помрли скоро све те саборлије а мру 
већ и пошљедњи свједоци, пошљедњи са- 

временици његови. Ово је величанствени 
издах српски од 1861 године који буди 
и кријепи свијест српску. 


Немогуће нам је донијети стручну умјет- 
ничку оцјену на ову красну репродукцију, 
јер потпуна умјетничка вриједност огледа 
се једино у огригиналу њеном који је 
неприступачан, ал за који нам јамчи оно 
признато име Влаха Буковца, које је 
стекло себи тако лијепа гласа у сви- 
јету. 

Тајанствени осјећаји пролазе кроз наше 
живце погледајући на она озбиљна лица 
црквених великодостојанственика, на оне 
мушке изразе народних бораца и на она 
млада лица из оне групе која су у току 
пошљедњих дана стварали историју срп- 
ског живота у Аустроугарској. 


И њих је данас нестало. Нестало је 
митроносца пјесника и заносног говор- 
ника српског Никанора Грујића, што 
пуштајући зрно по зрно бројаница у 
достојанственом монашком одијелу озбиљ- 
ним лицем стоји као говорник на узви- 
шеном свом подиуму. Нестало је строгих 
црта снажног народног борца Светозара 

Милетића и оне умне и одважне плејаде 
његових начелних другова. Нестало је... 
да! Нестало је, и остао нам је спомен, 
кога српски осјећај тако силно цијени. 
Остала је слика која ће, крај светих ико- 
на наших домова, крај крсне славе наше. 
да свијетли, као кандило што трепти, У 
част и славу оног мушког доба и оних 
полетних синова за српску ствар. 

Није то слика из свакидањег живота 
са незнатним значајем обичних појава. 
То је свечан тренутак повјести српске, 
то је дио душе српске на трошном плат- 
ну, оне душе која треба да провејава 
српским домом, да обасјава најдостојнији 
кутак српског огњишта. Ово је један од 
оних драгоцјених украса који потискују 
са зидова српске куће све несрпске аква- 
реле, копије, рељефе и друге ситнарије. 

Да би свако имао што потпунијег појма 
о »Благовјештенском сабору« сваки ку- 
пац слике добија на дар опсежну књигу 
»Привилегије српског народа у Угарској 
и рад благовјештенског сабора« од Јо- 
вана Адамовића. 

Величина слике, без оквира, износи у 
ширину 95ст а увисину 68. Цијена је 

заједно са елегантним златним оквиром 
30 фор. на оброчну отплату а за готов 
новац 27 фор. —н—ћ 


ЕМИЛ ЗОЛА 


— Ги де МопАСАН — 


(Свршетак) 


Живот невјерно представити значи 
створити рђаво дјело, јер је исто дјело 
варке. Хорације јеу >атз роейса« овако 
дефинисао моћ маште. 


Нитапо сар сегуісеѕш рісіог аедоіпат 
Јапсеге ві хе, еї узгіав зпацсете ріотав 
Џабуче соПаќів тетргів, оё #10 рііво аігот 
Ревтаћ ір рівсеш тшіег ѓогова вирегпе... 


То значи: Моћ наше маште није ус- 
пркос свима напорима у стању да про- 
изведе ништа друго, до да лијепу женску 
главу метне на врат коњу, да истог 
снабдије крилима и тако да створи какво 
рибље чудовиште или други какав мон- 
струм. Из овога је пјесник извео закљу- 
чак, да све оно што не одговара потрү- 
но истини, није ништа друго но нетач- 

ност и да постаје монструмом. Отуда 
изјава: да се маштом не да ништа дру- 
го извести до претераност. 

Золи је, дакле, сама истина у стању 
да произведе умјетничко дјело. Ништа се 
не смије измишљати ; треба посматрати и 
савјесно описивати оно што се видјело. Уз 
ово иде и нарочити темпераменат писца 
који по савдању свога духа даје описа- 
ним приједметима нарочит колорит и ка- 
рактеристични израз. Зола је дакле де- 
финисао натурализам овако: » Природа 
гледана кроз темпераменат«, а то је нај- 
јаснија и најбоља дефиниција која се у 
опште узевши може о литератури дати. 
Темпераменат је, дакле, главно одличје; 
већи иди мањи умјетнички таленат даће 
личност, коју он пред нас изводи, вебу 
или мању оригиналност, јер апсолутна, 
гола истина не постоји, и никако не може 
тврдити за себе, да је потпуно вјерно 
огледало природе. Сви ми имамо један 
одређени правац духа, који нас примо- 
рава, да час једну час другу страну из- 
вјесног приједмета гледамо и по могућству 
способности гледања и схваћања и моћи 
описивања, којима нас је природа обда- 

рила. Овакова литерарна питања, око 
којих се воде препирке, нису најзад ни- 
шта друго до питања темперамента, али 
се обично сви ти разнолики правци духа 
узимају као питања разних школа и 
доктрина. 

Зола живи, ма да се са одушевљењем 
бори за истину нађену посматрањем, 
ипак сасвим повучено; излази веома ри- 
јетко, а познаје свијет веома мало. На 
основу неколико примједаба и неколико 
саопштења која од других добива, изра- 
ђује он себи личности, карактере као и 
своје романе. Он удешава себи по мо- 
гућству своје композиције, док ни ове 
не постану логичне, држећи се при том, 
гдје год је то могуће, стварне истине. 
Али као син романтичара а по диспози- 
цији и сам романтичар има он тенден- 
цију к’ поетичком; нагон да увеличава и 
да стварима и створењима изражује сим- 
воле. Овај нагон ма колико да га он 
угушује, ипак је толико јак у њему, 
да му се увијек мора покорити. Његове 
теорије и његова дјела стоје у вјечитој 
противрјечности једно с другим. Али шта 
је стало до теорија, кад дјела остају! Он 

је створио дивна дјела која и против ње- 
гове воље утичу на читаоца као епске 
пјесме. Зар није » Стомак Париза« (>Меп- 
ге де Рагіѕ«) пјесма о храни? »Уби- 
лац« (»Аввоттојг«) пјесма о вину, ал- 
кохолу и неумјерености, а »Нана« епска 
пјесма пелног разврата? 

Отвореност и јачина његовог стила 
подигле су све непријатељске новине про- 
тив Золе. Он је правила литерарног узуса 
пробио, пошто је као јак кловн скочио 
кроз обруч од хартије процијепавши га. 
Имајући храбрости да се држи својих 
рођених убједљивих израза, вратио се он 
традицијама велике литературе шеснај- 
стог стољећа. Његов јаки, сликама бо- 
гати стил није сухопаран и прецизан као 
стил Флобера; није елегантан и фин као 
стил Теофила Готје-а, нити изражајан и 
пун дражи као Гонкура. Код њега ЈЕ 
стил ватрен и бујан као ријека, која пре- 
лијевајући обале све потапа. Он као ро- 
Њен писац нема потребе да се као други 
мучи док свој стил изобрази; он се слу- 
жи њиме као мајстор дајући му облик 
по вољи, али зато и нема код њега оних 
сјајних мјеста, којих код извјесних дру- 

гих писаца налазимо. Зола није говор- 
нички виртуоз и он можда и не сања, 
какве дирљиве, готово непримјетне и 
њежне утиске, какве умјетничке љепоте 
буде извјесне везе ријечи, понеке рече- 
нице и неки једва примјетни звуци сло- 
гова, у дубини душе образованих при- 
јатеља умјетности који само ў форми 
уживају, а за све остало не маре. Ова- 
кви су људи дабоме ријетки и нико их 
не разумије кад они стану говорити 0 
својој љубави к љепоти ријечи. Сматрају 
их за будале, слежу раменима па изјав- 
љују: »Језик треба да је јасан и прост, 
даље ништа не тражимо«. Са овима пре- 
пирати се било би излишно, исто тако 
као кад би са људима без ушију гово- 
рили о музици. Емил Зола пише за ве- 
лику публику, а не за поједине префи- 
њене умјетнике и с тога су му те фи- 
ноће непотребне. Он нише јасно, у звуч- 
ном стилу и то је довољно. 

Какве се грдње нису на овог човјека 
бацале! Грдње најгоре врсте које се вје- 
чито понављају. Веома је згодна критика 
вјечито изиоређивати једног писца са чи- 
стачем улица, његове пријатеље називати 


— 321 — 


калфама, а дјела му сокачким олуцима. 
Овакав безобразлук разуме се да не ће 
никога, који се је са величином његовог 
ђенија упознао, одвратити од Золе. 

Од куд долази ова мржња? Узроци 
су многобројни. Прво љутња оних које 
је он у њиховом духовном миру узнеми- 
рио и натјерао да своме обожавању даду 
други правац. Даље, супарништво извје- 
сних колега и непријатељство оних, које 
је Зола у својим полемикама увриједио. И 
најзад огорченост откривене притворно- 
сти, јер је Зола безобзирно исказао шта 
о људима, њиховом владању и њиховом 
под маском морала, сакривеном разврату, 
мисли. Притворност је код нас тако уко- 
рењена, да би рађе све дозволили само 
не овакву отвореност. Али је Зола врло 
енергично присвојио себи право, да отво- 
рено каже и прича шта ми радимо. Он 
се није никада дао завести општом ко- 
медијом и није никада у овој играо ка- 
кву улогу. Он је викнуо: »Зашто лагати, 
кад и иначе не можемо никог преварити. 
Ваше се лице познаје, па ма какву маску 
метнули на исто. Под изгледом да све 
вјерујете, смијешите се објешењачки као 

да хоћете рећи: »Знам, све знам.« Шапу- 
ћете један другом у уши све могуће 
шкандале, будоарске доживљаје и све 
истините прљаве догађаје вашег живота, 
али ако се неко нађе да све то отворено 
каже, да мирно али одлучно и равнодушно 
све те будаласте тајне исприча, онда се 
подигне дрека; свака се Месалина засти- 
ди и сваки Роберт Макер постане осјет- 
љив. Па добро, ја ћу да пркосим и до- 
казаћу да се не бојим« И он је то 
доказао. У 

Нико није у литератури толико непри- 
јатеља себи створио као Зола. Он ужи- 
ва ту славу да је стекао најфанатичније 
и најнепомирљивије непријатеље, који га 
сваком приликом као бијесни и свим ору- 
ђем нападају. Али се и он брани као 
дивљи вепар. Његови су ударци чувени; 
ако и односи дубоке ране, бар се може 
тјешити помишљу, да је постао најпозна- 
тији писац на свијету. У најзабаченијим 
варошима, код свију књижара и у свима 
књижарницима налазе се његове књиге; 
и новац који му је некада толико недо- 
стајао, сада му као бујицом јури на 
сусрет. 

Золина личност одговара његовом ка- 
рактеру. Средње је величине, а изгледа 
као какав добричина али тврдоглав чо- 
вјек. Његова глава која има много слич- 
ности са старим талијанским сликама, 
није баш лијепа, али показује велику ду- 
ховитост и енергију карактера. Кратка 
му коса покрива веома ниско чело; нос 
му је прав, као длијетом изрезан и оштро 
искаче над горњом усном покривеном гу- 
стим црним брковима. Цијела његова ши- 
рока али снажна личност покривена је 
длакама. Поглед му је суморан, кратко- 
вид и оштар; кад би се насмијешио пако- 
сним, ироничким осмијехом, обигравао би 
му неки смијешан мокантан потез горњу 
усну. 

Начин Золиног живљења потпуно је 
прост. Избјегава свијет, шкандал и цио 
париски живот... Његова радна снага мора 
да је ванредно велика. Устаје изјутра 
рано па ради без прекида до једног сата 
по подне и онда тек доручкује. Послије 
ручка, који обично три сата траје и који 
се свршава око осам сати, наставља 
опет рад и ради цијело вече. Његов је 
дом отворен само интимним пријатаљима 

а њему равнодушни никад се не при- 
мају. 

Новинарски рад као да је сасвим на- 
пустио; али ово напуштање свакидашње 
борбе као да није за вјечита времена. 
Видићемо како ће прву згодну прилику 
да употреби па да своје идеје опет стане 
заступати путем штампе, јер Зола је 
ратничка природа, која без борбе не 
може да живи. »С—н.« 


ИЗ ЛИСТОВА 


+ Милан:Недељковић је наставио у пош- 
љедњој свесци » Летописа о »Нашој савременој 
лепој књижевности« говорећи овдје о српским 
листовима. 

+ Милорад М. Петровић штампао је у 47 
броју »Бранкова Кола« три пјесме из своје збирке 
»Сељанчице«. 

4- »Бранково Коло« доноси причу Чеде А. 
Поповаћа »Сеоски коњи«. 

+ Св. А. Поповић штампа циклус причица 
у »Бранкову Колу« од Ив. Вазова, под натпи- 
сом Из »Драски и Шарки«. 

4- У 10свесци »Кола« штампане су двије »Про- 
заиде« Змајовине: » Један критичар« и »Пркос« а 
у »Српском Књижевном Гласнику« : »Две душе«. 

4=- Дан. А. Живаљевић приказује. у свом 
листу одломак из већег рада о Марину Држићу: 
»Новела од Станца«. 

КРОНИКА 


4. »Нов шаљив лист«. Од 6. децембра по- 
чеће у Биограду излазити »Хумор«, забавни и 
друштвени сатирични лист са илустрацијама у 
боји. »Хумор« ће доносити поред оригиналних, 
до сад не штампаних шала из Србије и осталих 
српских крајева, још и пријеводе из пера првих 
свјетских хумориста и сатиричара. »Хумор« — ће 
у сваком броју доносити двије велике политичке 
слике, израђене у боји, а и 4—8 мањих, шаљи- 
вих слика из друштвеног живота. Лист ће изла- 
зити сваке недјеље на 8—12—16 страна великог 
кварт формата. Цијена ће му бити 10 пара (по- 
тура) на лошијој, а 15 пара (потура) на финој 
хартији. Годишња је претплата 8 дин. (круна). 
Претплатници ће добијати лист само на финој 
хартији. 

4- Исидор Бајић издао је позив на прет- 
плату »Српског музичког листа« гдје се каже, 
да кад је покренуо »Српску музичку библиотеку «, 
објавио је претплату само на 3 броја с тога, 
што није знао, да ли ће се она моћи одржати 
или не. Сада, када са радошћу може признати, 
да се — особито у пошљедње вријеме — пока- 
зала лијепа пажња према »Српској музичкој 
библиотеци« и када види, да се она може одр- 
жати, хоће да прошири круг »Српске музичке 
библиотеке« — поред ње да издаје »Српски му- 
зички лист«, који ће заједно са »Српском му- 
зичком библиотеком« мјесечно једаред излазити. 
У првом броју »Српског музичког листа« изни- 
јеће се правац и задатак његов. Лист Бе изла- 
зити као и библиотека на 8 великих страна, а 

њему као додатак уз сваки број биће »Српска 
музичка библиотека«. И листу и библиотеци за- 
једно биће цијена само 8 круна, дакле јефтиније 
него што је сад сама »Српска музичка библио- 
тека«. 

+ Марко Исаковић у Бечу разаслао је по- 
зив за сакупљање претплате на књигу, која ће 
изаћи под натписом »Срби и Хрвати«. Цијена 
је 70 пот. (хел) или 70 пара дин. Ко жели да 
се на ову књигу претплати, нека се обрати на 
адресу: Матко ЛааКоујб, Үіеп, 1Х. Нагтопіе- 
раве 5. 

+ Никола Ђ. Вукићевић, српски књижевник, 
управитељ српске учитељске школе у Сомбору 
и замјеник главног школског референта, ступио 
је у 50-ту годину свог учитељског и просвјетног 
рада. Наша срдачна честитка овом вриједном 
раденику на пољу српске просвјете. 

+ Изашао је из штампе »Бошњак«, ка- 
лендар са сликама за просту годину 1903. (Два- 
десетпрва година) у два издања; ћирилицом и 
латиницом штампан, Цијена 1 круна. 

+ Муслимански хоџа Карађузовић, у Бару. 
(Црна Гора) разаслао је позив на претплату на 
школски уџбеник за муслиманску дјецу основних 
школа, који ће изаћи под натписом »Илми-Хал«. 
У позиву је штампан цио распоред књиге. Ци- 
јена је књизи 50 пот. (хел.) Ова ће књижица 
врло подесна бити за Муслимане, нарочито за 
оне који не знају арапско-турски језик. 

= У пошљедње вријеме почело се врло 
много да говори о једном новом руском беле- 
тристичном таленту, Леониду Андрејеву. У 9. св. 
»Кола« штампан је чланак Августа Шолца о 

овом новом писцу. Вадимо неке пасусе из овог 
чланка. »Андрејевљева се звијезда доиста за 
чудо брзо уздигла: тада, једва прије три четврти 
године, још скоро непознат новинар, сматра се 
он данас као први међу млађим руским писцима, 
а његове се приповијетке продају у хиљадама 
примјерака. У свом поетском стварању стоји 
Андрејев знатно под утицајем Горкога, али се 
ипак по својој оригиналној природи знатно раз- 
ликује од свог учитеља. Предметима, које Андре- 
јев обдјелава, недостаје она нарочита драж, која 
лежи у самом градиву и која је својствена при- 
чама Горкога, Андрејевљеве личности су већином 
обични, свакидашњи људи, а ситуације, у којима 
их пред нас износи, нису свагда оригиналне. 
Али нека нарочита, особита чар лежи у његовом 
представљању, у суптилном, који пут и сувише 
минуциозном описивању, финој психолошкој 
анализи и у строго издржаном основном тону, 
који одаје правӧг°*пјесника и мајстора у језику. 
Мрачни мотиви као да имају неку нарочиту при- 
влачиву снагу за Андрејева: свака друга припо- 
вијетка обдјелава, само увијек на други начин, 
проблем смрти. Андрејев воли да своје сижете 
освијетли извјесним мистичким сјајем, који чисто 
сугестивно везује читаочеву машту. У поменутој 
причи пјесник неће ни једну ријеч да употријеби 
да карактерише болест оба кандидата смрти, а 
читаоцу некуд до тог није ни стало: он је сав 
занет чисто човјечанском садржином онога што 
се представља и, као код какве пјесме, која ли- 
јепо описује тренутно расположење, слабо му је 
стало до тога, да ли су задовољени сви захтјеви 
натуралистичке умјетности. Градива за своје 

приче Андрејев најрадије црпе из живога студе- 
ната и студенткиња и уопште »интелигената«, 
Но у исти мах смјело се лаћа и грађанско- 
филистарске и раденичке средине. И свагда је 
кадар своје скроз и скроз оригиналне изуме 
испричати на најзанимљивији начин. Од његовог 
ће даљег развитка зависити, уколико ће се моћи 
обистинити прорицање његова издавача, да ће 
он једног дана бити један од »највећих«. За 
сад је његово име једно лијепо — обећање«, У 
истој свесци преводи Ј. Максимовић »Ћутање« 
причу од Андрејева. 

+ У штампарији А. Пасарића, у Дубровнику, 
изишла је трећа књига »Апердоја 1 та ен 12те- 
Ка« које је прикупио покојни дум Иво Стојановић. 


ЧИТУЉА 

{+ И опет једна хумка више на српском 
гробљу, а једна радна снага мање на просвјетном 
и државном српском пољу. — Како нам из Био- 
града јавише, 18. новембра нестало је међу жи- 
вима Пере 11. Ђорђевића, академика, члана др- 
жавног савјета и сенатора у Краљевини Србији, 
књижевника и дугогодишњег предсједника »Срп- 
ске Књижевне Задруге« — Уз многе сузе које 
ће пролити за покојником његова породица, 
пријатељи и знанци, као и сваки Србин који је 
поближе познавао одлични и за српску просвјету 
и државу корисни рад, придружује и уредништво 
» Мале Библиотеке« своје топло саучешће. Вјечан 
му покој и рајско насеље! 


НӘДАЊЕ И ШТАМПА ИЗДАВАЧКЕ КЊИЖАРНИЦЕ и ШТАМПАРОКО- 
УМЈЕТНИЧКОГ ВАВОДА ШАХТЕРА И КИСИЋА У МОСТАРУ. 


